Diari Oficial de la Generalitat Valenciana


Sumari del DOGV 9505, del 04-01-2023 (2022/13149)

RESOLUCIÓ de 26 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen els premis a tesis doctorals i treballs finals de màster sobre serveis socials María Asunción Martínez Román.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9505

Data del DOGV
:   04-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/13738


Data del document
:   26-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 26 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen els premis a tesis doctorals i treballs finals de màster sobre serveis socials María Asunción Martínez Román. [2022/13255]  
En el marc de les actuacions de la Vicepresidència i Conselleria d'Igualtat i Polítiques Inclusives de potenciar la innovació en les polítiques socials, es va publicar l'Ordre 5/2019, de 6 d'agost (DOGV 8612, 13.08.2019), de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la creació dels premis a tesis doctorals i treballs finals de màster sobre serveis socials María Asunción Martínez Román, amb la qual es pretén premiar treballs de recerca llegits o defensats en Universitats Públiques Valencianes, amb l'objectiu de fomentar la investigació i la transferència i difusió del coneixement en matèria de serveis socials, en els àmbits de la promoció de la inclusió social, l'autonomia personal, i també la protecció a les persones i les seues famílies.  
  
A conseqüència de la situació pandèmica produïda per la Covid-19, malgrat haver estat projectats, els premis no han pogut ser convocats fins al moment actual.  
En virtut del que s'ha exposat, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; de la Llei 5/1983, de 30 de desembre, del Consell, i del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
  
Primer. Objecte de la convocatòria  
1. Es convoquen, per a l'exercici 2023, els premis a tesis doctorals i treballs finals de màster sobre serveis socials María Asunción Martínez Román.  
2. En el no establit en aquesta resolució, s'estarà al que es disposa en les bases d'aquesta convocatòria, que figuren en l'Ordre 5/2019, de 6 d'agost, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la creació dels premis a Tesis Doctorals i Treballs Finals de Màster sobre serveis socials María Asunción Martínez Román.  
  
  
Segon. Objecte dels premis  
Seran susceptibles de ser premiades les tesis doctorals o els treballs finals de màster, qualificats d?«excel·lent» i llegits o defensats en alguna de les universitats públiques de la Comunitat Valenciana, durant els anys 2021 o 2022, en el cas de les tesis doctorals, i durant l'any 2022, en el cas dels treballs fi de màster, que versen sobre els serveis socials en el marc de la promoció de la inclusió social, l'autonomia personal, i també la protecció a les persones i les seues famílies.  
  
  
Tercer. Requisits de les persones participants  
1. Podran participar en aquesta convocatòria, les persones físiques autores de les tesis doctorals o treballs finals de màster, llegits o defensats en universitats públiques de la Comunitat Valenciana durant els anys 2021 o 2022, en el cas de les tesis doctorals, i durant l'any 2022, en el cas dels treballs fi de màster, qualificats d'excel·lents.  
  
2. Sense perjudici del que s'estableix en l'apartat anterior, les persones sol·licitants no han de trobar-se en cap dels supòsits de prohibició per a obtindre la condició de persona beneficiària establits en l'article 13 de la Llei 38/2003, de 17 de novembre, general de subvencions.  
  
3. Les persones sol·licitants no podran estar sotmeses en cap de les causes d'incompatibilitat previstes en l'article 17 de l'Ordre 5/2019, de 6 d'agost, reguladora de les bases.  
Quart. Modalitats  
1. Els premis s'adjudicaran en dues modalitats:  
A) Tesis doctorals sobre serveis socials, amb qualificació mínima d?«excel·lent», llegides en universitats públiques de la Comunitat Valenciana.  
B) Treballs finals de màster qualificats d?«excel·lent», defensats en universitats públiques de la Comunitat Valenciana.  
2. Cada modalitat estarà integrada per quatre premis: el primer, segon i tercer consistiran en la percepció de la dotació econòmica que estableix l'apartat cinqué d'aquesta resolució, i el quart premi consistirà en un esment especial, sense dotació econòmica.  
  
Cinqué. Dotació econòmica i finançament  
1. Ateses les diferents modalitats a què es refereix l'article 5 de l'esmentada Ordre 5/2019, de 6 d'agost, la dotació econòmica de cada premi serà l'establida a continuació:  
  
1) Modalitat A: tesis doctorals  
a) Primer premi: 5.000 euros  
b) Segon premi: 3.500 euros  
c) Tercer premi. 2.500 euros  
2) Modalitat B: treballs finals de màster  
a) Primer premi: 2.000 euros  
b) Segon premi: 1.500 euros  
c) Tercer premi: 1.000 euros  
2. Els premis podran declarar-se deserts en cada modalitat, mitjançant acord motivat de la comissió tècnica de valoració, sense que això implique un augment en la quantia per a la resta dels treballs premiats.  
  
3. El projecte de Llei de pressupostos de la Generalitat per a l'exercici 2023 preveu l'existència de línia de subvenció S5239000 en l'aplicació pressupostària 64.43.55.775.78 dotada amb un import de 15.500 euros.  
4. Aquesta convocatòria queda condicionada a l'existència de crèdit adequat i suficient en els pressupostos de la Generalitat per a l'exercici 2023.  
5. La Direcció General de l'Institut Valencià de Formació, Investigació i Qualitat dels Serveis Socials durà a terme el pla de control d'acord amb el que s'estableix en l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Sisé. Criteris d'admissió dels treballs  
Se seleccionaran els treballs realitzats per persones físiques de les universitats públiques valencianes el contingut de les quals complisca amb els quatre criteris següents:  
a) Tesi doctoral o treball final de màster amb qualificació mínima d?«excel·lent».  
b) Tesi doctoral llegida o treball final de màster defensat en alguna universitat pública de la Comunitat Valenciana.  
c) Tesi doctoral o treball final de màster que verse sobre serveis socials, en el marc de la promoció de la inclusió social, l'autonomia personal, i també la protecció a les persones i les seues famílies.  
d) Els treballs han d'haver sigut presentats o defensats durant els anys 2021 o 2022, en el cas de les tesis doctorals, i durant l'any 2022, en el cas dels treballs fi de màster.  
  
Seté. Criteris de valoració  
Els criteris de valoració que es tindran en compte per a l'atorgament dels diferents premis seran, amb caràcter general, els següents:  
  
A.1) Lògica del tema: justificació i coherència (fins a 10 punts).  
- Novetat del tema d'investigació: investigacions sobre problemàtiques rellevants emergents i amb escàs bagatge investigador en l'àmbit dels serveis socials (fins a 5 punts).  
- Interés, coherència i adequació de l'objecte: grau de vinculació del treball amb les prioritats de coneixement i millora en l'àmbit del Sistema Públic Valencià de Serveis Socials, i també la seua adequació a l'objectiu de la convocatòria (fins a 3 punts).  
- Complexitat de l'objecte (fins a 2 punts).  
A.2) Metodologia, recollida i anàlisi de la informació (fins a 5 punts).  
- Ocupació adequada de les tècniques d'investigació i d'indicadors (fins a 2 punts).  
- Innovació investigadora: metodologies, tècniques o instruments d'investigació innovadors en l'àmbit dels serveis socials (fins a 3 punts).  
  
A.3) Argumentació i posició crítica al llarg del treball (fins a 10 punts).  
- Qualitat del treball: rigor i caràcter cientificotècnic en el disseny de la investigació (fins a 5 punts).  
- Justificació, claredat expositiva i coherència argumental, presentació, estructura i brevetat (fins a 5 punts).  
A.4) Ús de perspectives socials (fins a 5 punts).  
- Ús de perspectives socials: perspectiva de gènere i d'infància, accessibilitat universal, igualtat, inclusió social, prevenció i autonomia personal (fins a 5 punts).  
A.5) Novetat i rellevància de les aportacions realitzades (fins a 20 punts).  
- Orientacions per al disseny de polítiques públiques per a l'àmbit de la Comunitat Valenciana (fins a 10 punts).  
- Viabilitat i potencial d'aplicació: aplicabilitat, facilitat de translació i implementació de la metodologia i resultats del treball en la pràctica de la intervenció, formació, organització o gestió dels serveis socials (fins a 10 punts).  
  
Huité. Formalització de les sol·licituds, termini de presentació i acreditació dels requisits  
1. Cada persona física podrà presentar, com a màxim, una única sol·licitud de participació en la respectiva modalitat.  
2. Les sol·licituds per a participar-hi es presentaran per via telemàtica, utilitzant el formulari normalitzat que s'adjunta com a annex I. Per a poder realitzar la presentació telemàtica, serà necessari disposar de signatura electrònica, mitjançant el certificat reconegut per a ciutadans emés per l'Agència de Tecnologia i Certificació Electrònica, https://www.accv.es/vl/, o del DNI electrònic. Així mateix, a través del correu d'assistència tècnica, generalitat\_en\_ccc@ocq.zw, es podrà resoldre qualsevol problema tècnic relacionat amb la presentació electrònica d'aquesta sol·licitud.  
3. Les persones aspirants al premi també podran presentar els seus treballs en el registre de la Vicepresidència i Conselleria d'Igualtat i Polítiques Inclusives, situat en la Ciutat Administrativa 9 d'Octubre, carrer de la Democràcia, 77, de València, torre 3, emplenant la corresponent sol·licitud a la qual s'adjuntarà un sobre amb la documentació que s'indica en el punt 5 d'aquest apartat, en l'exterior del qual s'indique «Premis a tesis doctorals i treballs finals de màster sobre serveis socials».  
4. La sol·licitud estarà accessible en la seu electrònica de la Generalitat, http://www.gva.es/va/inici/procediments.  
5. El formulari de sol·licitud incorporarà:  
a) Una declaració responsable mitjançant la qual la persona sol·licitant manifesta, sota la seua responsabilitat, que totes les dades recollides en la sol·licitud i en el currículum que adjunta són verídiques, i que es troba en possessió de la documentació que així ho acredita, i quedarà a la disposició de la Vicepresidència i Conselleria d'Igualtat i Polítiques Inclusives per a la comprovació, control i inspecció que s'estimen oportuns. D'acord amb el que disposa la legislació del procediment administratiu, la inexactitud, falsedat o omissió, de caràcter essencial, en qualsevol dada o manifestació en l'esmentada declaració responsable, i també la falta d'acreditació dels requisits exigits, determinarà la impossibilitat de continuar en la convocatòria, sense perjudici de la responsabilitat en què incórreguen.  
b) Una declaració responsable de no incórrer en cap de les prohibicions per a obtindre la condició de persona beneficiària establides en l'article 13 de la Llei 38/2003, de 17 de novembre, general de subvencions, de no ser deutora de la Generalitat per reintegrament de subvencions i que compleix les bases de la convocatòria i la resta de les normes que resulten d'aplicació.  
c) Una autorització perquè l'Administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions. Sense perjudici de l'anterior, la persona sol·licitant podrà denegar expressament el consentiment d'aquesta autorització, i en aquests supòsits haurà de presentar els certificats que acrediten el compliment d'aqueixes obligacions.  
d) Una autorització perquè l'Administració publique totalment o parcialment el treball presentat en el cas que aquest siga premiat.  
e) Una indicació que les dades de caràcter personal contingudes en aquest podran ser incloses en un fitxer per al tractament per la persona titular responsable d'aquest, en l'ús de les funcions pròpies que tinga atribuïdes i en l'àmbit de les seues competències.  
6. En tot cas, s'hauran de respectar les previsions establides en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques en el que respecta al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i també en la Llei orgànica 3/2018, de 5 de desembre, de protecció de dades personals i garantia dels drets digitals.  
  
7. Juntament amb la sol·licitud s'hauran d'adjuntar dos exemplars del treball si es presenta en paper, o un exemplar si es presenta en suport digital. Els treballs hauran de contindre les dades de la persona autora següents:  
a) Nom i cognoms  
b) NIF  
c) Adreça postal completa  
d) Telèfon de contacte  
e) Adreça electrònica  
8. El termini de presentació serà de 15 dies hàbils a comptar de l'endemà de la publicació d'aquesta resolució en el Diari Oficial de la Generalitat Valenciana.  
9. Els treballs poden presentar-se en castellà o en valencià.  
10. La participació en aquesta convocatòria implica l'acceptació de la normativa que la regula.  
  
Nové. Revocació  
De conformitat amb el que es preveu en la disposició addicional quarta del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, es revoca la delegació conferida en l'article 11.3 de l'Ordre 5/2019, de 6 d'agost, reguladora de les bases, a la Sotssecretaria d'aquesta vicepresidència i conselleria per a la resolució d'aquesta convocatòria.  
  
Deu. Procediment de concessió i resolució  
1. El procediment de concessió dels premis serà en règim de concurrència competitiva.  
2. Els tràmits a emplenar en el procediment es notificaran per via telemàtica.  
3. La Comissió Tècnica de Valoració examinarà les sol·licituds i les propostes formulades, tenint en consideració la documentació presentada i els seus coneixements per a valorar aquestes propostes i, a través de l'òrgan instructor del procediment, elaborarà la proposta d'adjudicació d'aquests premis, que tindrà caràcter vinculant.  
4. La Direcció General de l'Institut Valencià de Formació, Investigació i Qualitat dels Serveis Socials va ser creada mitjançant el Decret 105/2019, de 5 de juliol, del Consell abans esmentat. Fins a la seua posada en funcionament, el crèdit pressupostari objecte dels premis pertanyia a un altre programa pressupostari. Amb la seua creació i posada en funcionament, el crèdit dels premis que es convoquen mitjançant aquesta resolució pertany al programa pressupostari 311.40.  
A la vista de l'indicat i tenint en compte la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria, l'ordenació, instrucció i resolució d'aquesta convocatòria correspondrà a la persona titular de la Direcció General de l'Institut Valencià de Formació, Investigació i Qualitat dels Serveis.  
  
Onze. Lliurament dels premis  
El lliurament dels premis podrà realitzar-se en un acte públic organitzat per la Vicepresidència i Conselleria d'Igualtat i Polítiques Inclusives.  
  
Dotze. Termini de resolució i notificació  
1. La resolució d'aquesta convocatòria, i també la seua notificació, es realitzarà en el termini màxim de sis mesos des de la data de la seua publicació i es farà pública en la web de la Vicepresidència i Conselleria d'Igualtat i Polítiques Inclusives i en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
2. Transcorregut el termini assenyalat sense que s'haja produït resolució expressa, s'entendrà que els treballs no han sigut premiats als efectes previstos en l'article 25 de l'esmentada Llei 39/2015, d'1 d'octubre, sense perjudici de l'obligació que té l'Administració de resoldre expressament sobre la petició formulada.  
  
Tretze. Incompatibilitat  
1. La concurrència a la convocatòria del premi és incompatible amb l'obtenció d'altres premis o ajudes pel mateix treball, sense perjudici de la seua compatibilitat amb aquelles ajudes, beques o dotacions econòmiques o d'una altra índole que s'atorguen en el marc de la normativa prevista per a la formació de personal investigador, i també per als cursos acadèmics en els quals s'elaboren els treballs finals de màster, realitzats per alumnes que reben beques o ajudes per a l'estudi.  
2. Serà incompatible formar part d'una comissió de valoració amb la participació en la convocatòria corresponent, en els termes que aquesta establisca.  
3. Tampoc podran formar part d'una comissió de valoració les persones que dirigisquen tutoritzen o estiguen vinculades a les persones participants.  
  
Catorze. Protecció de dades  
Les dades personals de totes les persones interessades, recollides durant el transcurs del procediment derivat de la convocatòria, seran incloses en un fitxer automatitzat, en els termes i condicions que es recullen en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i també en la Llei orgànica 3/2018, de 5 de desembre, de protecció de dades personals i garantia dels drets digitals.  
  
Quinze. Obligacions de transparència  
Les persones beneficiàries hauran de complir amb les obligacions de transparència establides en la legislació bàsica, i també en la Llei 1/2022, de 13 d'abril, de transparència i bon govern de la Comunitat Valenciana.  
  
Setze. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, podrà interposar-se recurs de reposició en el termini d'un mes davant la vicepresidenta i consellera d'Igualtat i Polítiques Inclusives, o bé directament recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercir, si escau, qualsevol altre que estimen procedent.  
  
  
València, 26 de desembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.